Parmesan

Keju parmesan biasa ialah keju yang keras diperbuat daripada susu lembu dan diilhamkan oleh keju Parmesan asal atau Parmigiano-Reggiano dari Parma, Itali. Ia mempunyai rupa yang pucat kekuningan dan sering diparut untuk juadah seperti spaghetti, salad Caesar, dan pizza.

Di kebanyakan tempat di dunia, nama "Parmesan" sering dirujuk kepada keju yang mempunyai rupa seperti keju berparut ala Itali, tetapi dalam Kesatuan Eropah, istilah Parmesan hanya boleh merujuk khusus kepada Parmigiano-Reggiano sahaja, yang mempunyai syarat keperluan yang lebih ketat berbanding keju lain.

Nama keju Parmesan yang biasa seriung meniru nama produk asalnya: Parmesan, Parmigiana, Parmesana, Parmabon, Real Parma, Parmezan, Parmezano, Reggianito.

Penghasilan

Parmesan biasa ditakrifkan mengikut tempat dan undang-undang.

Di Amerika Syarikat, Kod Peraturan Persekutuan memasukkan Piawaian Pengenalan kepada keju Parmesan. Ia diberi takrifan dari kedua-dua aspek iaitu proses penghasilan dan hasil akhir produk. Secara khususnya, parmesan diperbuat daripada susu lembu dan mesti mengandungi tidak lebih daripada 32% air dan kadungan pejalnya mesti tidak kurang daripada 32% lemak susu.

Kegunaan dan rasa
Keju Parmesan kaya dengan rasa umami. Ia sering digunakan sebagai bahan perasa dalam makanan, berbanding dimakan begitu sahaja seperti sesetengah keju yang lain.

Rujukan

Keju